text: ধুলকাপাস (বৈজ্ঞানিক নাম: Appias libythea (Fabricius)) এক প্রজাতির মাঝারি আকারের প্রজাপতি যার শরীর ও ডানা ধুলোটে সাদা বা হালকা হলুদ রঙের। এরা ‘পিয়েরিডি’ পরিবারের এবং 'পিয়েরিনি' উপগোত্রের সদস্য।
  
  উপপ্রজাতি 
  
   Appias libythea ভারত , শ্রীলঙ্কা
   Appias olferna উত্তরপূর্ব ভারত,মায়ানমার
  
  আকার 
  ধুলকাপাসের প্রসারিত অবস্থায় ডানার আকার ৫০-৬০মিলিমিটার দৈর্ঘ্যের হয়।
  
  বিস্তার 
  সাধারণত এই জাতীয় প্রজাপতিটি শ্রীলঙ্কা, সমগ্র ভারত,  দক্ষিণ-পূর্ব ও দক্ষিণ এশিয়ার বিস্তীর্ন অঞ্চলে দেখা যায়। এদের সাধারণত শুষ্ক পর্ণমোচী অরণ্যে এবং অনুচ্চ ঝোপ জঙ্গলে দেখতে পাওয়া যায়।
  
  বর্ণনা
  
  বৈশিষ্ট্য
  
  ডিম 
   ধুলকাপাসের ডিমের মাথার দিকটি মিহি চালের মতো সরু এবং লম্বাটে ধরনের হয়। ডিমের গায়ে লম্বালম্বি শির লক্ষ্য করা যায়। ডিমগুলি কমলা বর্ণের হয়। এরা পাতার ওপর-পিঠে ডিম পাড়ে এবং একই গাছে অনেকগুলো ডিম পাড়ে।
  
  শূককীট 
   শূককীটগুলো হলুদ বর্ণের হয় এবং গায়ে রোঁয়া দেখা যায়। দিন ছয়েক বাদে এদের রঙ সবুজ বর্ণের হয়। সবুজের ওপর লালচে খয়েরি রঙের ছিট দেখা যায়। এরা পাতার মাঝামাঝি বিশ্রামরত অবস্থায় থাকে। এই শূককীট নীল হুড়হুড়ে (Cleome rutidosperma) এবং লাল শিমুল (Bombax ceiba) এছাড়াCapparaceae ও তাদের সমগোত্রীয় কিছু গাছের পাতার রসালো অংশ আহার করে।
  
  মূককীট 
   মূককীটের রঙ ময়লাটে ধুলোমাখা হয় এবং তার ওপর কালো ছিটছিট বিন্দু দেখা যায়। বিরক্ত হলে মূককীটটি শরীর ঝাঁকিয়ে ওঠে।
  
  চিত্রশালা
  
  তথ্যসূত্র
  
  বহিঃসংযোগ 
  
  বিষয়শ্রেণী:ভারতের প্রজাপতি
  বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি
title: ধুলকাপাস